**CONTACT**

Petar Milos

[petar.milos@hilton.com](mailto:petar.milos@hilton.com)

**Λαμπερά Εγκαίνια για το Hilton Garden Inn Athens Syggrou Avenue**

**ΑΘΗΝΑ, 14 Μαΐου 2025** – Με επιτυχία πραγματοποιήθηκαν τα επίσημα εγκαίνια του ξενοδοχείου **Hilton Garden Inn Athens Syggrou Avenue.** Η εκδήλωση φιλοξενήθηκε στο rooftop bar-restaurant Rodopou & Beyond με θέα την Ακρόπολη, προσφέροντας μία μοναδική εμπειρία στους προσκεκλημένους. Οι καλεσμένοι γνώρισαν το πρώτο Hilton Garden Inn στην Ελλάδα, που λειτουργεί υπό τη διαχείριση της **LUX&EASY (Nova Constructions Α.Ε.)**, επίσημη franchisee της **Hilton.**

O **Δ. Σύμβουλος της LUX&EASY (Nova Constructions Α.Ε.)**, **κ. Πάνος Λειβαδάς** υπογράμμισε τη δυναμική που προκύπτει από τη συνεργασία της **LUX&EASY**, μιας ελληνικής εταιρείας που εξειδικεύεται στο design και development ενεργειακών κατοικιών και ξενοδοχείων υψηλών προδιαγραφών, και της **Hilton**, παγκοσμίου ηγέτιδας στον τομέα της φιλοξενίας. Ακόμη, σημείωσε ότι η ταχεία ανάπτυξη της **Hilton** στην Ελλάδα επιβεβαιώνει το ιδιαίτερο βάρος που έχει πλέον κατακτήσει η χώρα μας και η Ελληνική τουριστική αγορά στον διεθνή, πολύ ανταγωνιστικό χάρτη του Παγκόσμιου Τουρισμού.

Τα εγκαίνια τίμησαν με την παρουσία τους εκπρόσωποι της Κυβέρνησης, όπως **ο Αντιπρόεδρος της Κυβέρνησης, κ. Κωστής Χατζηδάκης, η Υπουργός Τουρισμού, κ. Όλγα Κεφαλογιάννη, ο Υπουργός Μετανάστευσης και Ασύλου, κ. Μάκης Βορίδης, η Υφυπουργός Τουρισμού κ. Άννα Καραμανλή, ο Υφυπουργός Εσωτερικών κ. Βασίλης Σπανάκης, η Υφυπουργός Μετανάστευσης και Ασύλου, κ. Σέβη Βολουδάκη, καθώς και ο Βουλευτής κ. Άγγελος Συρίγος.** Επίσης,παρευρέθηκεο **Δήμαρχος Καλλιθέας, κ. Κώστας Ασκούνης**, ο οποίος εκπροσώπησε τον Δήμο που φιλοξενεί το ξενοδοχείο, και ο **κ.** **Μανώλης Μελάκης**, σημαντικός κατασκευαστής και ξενοδόχος που δραστηριοποιείται στην Κρήτη και σε κοινό επιχειρηματικό σχήμα με την **LUX&EASY (Nova Constructions Α.Ε.)**, προχωρούν στην ολοκλήρωση των δύο επόμενων ξενοδοχειακών μονάδων υπό το brand της Hilton στα Χανιά και το Ηράκλειο.

Ιδιαίτερα μεγάλη ήταν η παρουσία επαγγελματιών του τουριστικού κλάδου, με περισσότερους από 350 συμμετέχοντες, αλλά και εκπροσώπων των Μέσων Μαζικής Ενημέρωσης. Οι καλεσμένοι περιηγήθηκαν στους χώρους του ξενοδοχείου, γεύτηκαν τις δημιουργίες του Chef και απόλαυσαν ζωντανή jazz μουσική.

Το **Hilton Garden Inn Athens Syggrou Avenue** προσφέρει 129 δωμάτια και σουίτες που συνδυάζουν μοντέρνα αισθητική, άνεση και προσοχή στη λεπτομέρεια. Στις παροχές του ξενοδοχείου περιλαμβάνονται η εξωτερική πισίνα στο rooftop, το γυμναστήριο, καθώς επίσης και τρεις αίθουσες συσκέψεων, ικανές να φιλοξενήσουν έως 170 άτομα, καθιστώντας το ιδανικό για εταιρικές εκδηλώσεις και συνέδρια.

Κατά την πρόσφατη επίσκεψή τους στο ξενοδοχείο, τον περασμένο Φεβρουάριο, **ο Πρόεδρος και Δ. Σύμβουλος της Hilton, κ. Chris Nassetta**, και ο **SVP Continental Europe, κ. David Kelly**, ανακοίνωσαν νέα σχέδια επέκτασης της Hilton στην Ελλάδα, επιβεβαιώνοντας έτσι τη σημασία της χώρας μας για τον παγκόσμιο κολοσσό στον τομέα της φιλοξενίας.

Από την πρώτη στιγμή, το **Hilton Garden Inn Athens Syggrou Avenue** έχει κερδίσει την εμπιστοσύνη των επισκεπτών, ξεχωρίζοντας για την άριστη εξυπηρέτηση και συγκαταλέγεται ήδη ανάμεσα στα κορυφαία ξενοδοχεία της Αθήνας.

**ΤΕΛΟΣ**

*\*Σε περίπτωση κοινοποίησης του Δελτίου Τύπου στα social media, θα ήταν χαρά μας να μας κάνετε tag στους επίσημους λογαριασμούς μας*

***@hiltongardeninnathens****,* ***@luxandeasy*** *&* ***@novaconstructionssa****.*

***#hiltongardeninnathens****,* ***#luxandeasy*** *&* ***#novaconstructionssa****.*

**Σχετικά με την Hilton**

Η Hilton (NYSE: HLT) είναι κορυφαία, παγκόσμια εταιρεία φιλοξενίας με χαρτοφυλάκιο που διαθέτει 24 παγκοσμίου φήμης brands, τα οποία περιλαμβάνουν περισσότερα από 8,600 ακίνητα και σχεδόν 1.3 εκατομμύρια δωμάτια, σε 139 χώρες και τοποθεσίες. Αφοσιωμένη στην εκπλήρωση του ιδρυτικού της οράματος να γεμίσει τη γη με το φως και τη ζεστασιά της φιλοξενίας, η Hilton έχει υποδεχθεί πάνω από 3 δισεκατομμύρια επισκέπτες στην ιστορία της που ξεπερνά τα 100 χρόνια, αναδείχτηκε Νο1 Καλύτερο Εργασιακό Περιβάλλον στον Κόσμο από το Great Place to Work και το Fortune και έχει αναγνωριστεί ως παγκόσμιος ηγέτης στους Δείκτες Βιωσιμότητας Dow Jones. Η Hilton έχει εισαγάγει τεχνολογικές καινοτομίες που πρωτοπορούν στη βιομηχανία για τη βελτίωση της εμπειρίας των επισκεπτών, συμπεριλαμβανομένων των Digital Key Share, αυτοματοποιημένων δωρεάν αναβαθμίσεων δωματίου και της δυνατότητας κράτησης επιβεβαιωμένων συνδεόμενων δωματίων. Μέσω του βραβευμένου προγράμματος επιβράβευσης [Hilton Honors](https://www.hilton.com/en/hilton-honors), περισσότερα από 218 εκατομμύρια μέλη της Hilton Honors που κάνουν κράτηση απευθείας με την Hilton μπορούν να κερδίζουν πόντους για διαμονές σε ξενοδοχεία και εμπειρίες που δεν αγοράζονται με χρήματα. Με τη δωρεάν εφαρμογή [Hilton Honors](https://www.hilton.com/en/p/hilton-honors-mobile-app), οι επισκέπτες μπορούν να κάνουν κράτηση για τη διαμονή τους, να επιλέξουν το δωμάτιό τους, να κάνουν check-in, να ξεκλειδώσουν την πόρτα τους με το Digital Key και να κάνουν check-out, όλα από το smartphone τους. Επισκεφτείτε το [stories.hilton.com](https://stories.hilton.com/) για περισσότερες πληροφορίες και συνδεθείτε με την Hilton στο [Facebook](https://www.facebook.com/hiltonnewsroom), [X](https://twitter.com/hiltonnewsroom), [LinkedIn](https://www.linkedin.com/company/hilton/), [Instagram](https://www.instagram.com/hilton/) και [YouTube](https://www.youtube.com/hiltonnewsroom).

**Σχετικά με το Hilton Garden Inn**

Το βραβευμένο brand [Hilton Garden Inn](https://hiltongardeninn3.hilton.com/) προσφέρει στους επαγγελματίες και τους ταξιδιώτες αναψυχής, κομψές, προσιτές επιλογές διαμονής και σύγχρονες ανέσεις για μια εμπειρία που είναι απλώς σε άλλο επίπεδο. Η υπόσχεση του Hilton Garden Inn επιβεβαιώνει τον στόχο του brand να κάνει τη διαμονή κάθε επισκέπτη καλύτερη και φωτεινότερη. Εγγυημένα. Με περισσότερα από 1,000 ξενοδοχεία σε 64 χώρες και τοποθεσίες σε όλο τον κόσμο, το brand εξασφαλίζει ότι οι σημερινοί πολυάσχολοι ταξιδιώτες έχουν μια φωτεινή και ικανοποιητική εμπειρία, ξεκινώντας με το πρώτο «γεια». Ζήστε μια θετική διαμονή στο Hilton Garden Inn κάνοντας κράτηση στο [hiltongardeninn.com](https://nam02.safelinks.protection.outlook.com/?url=https%3A%2F%2Fwww.hilton.com%2Fen%2Fbrands%2Fhilton-garden-inn%2F&data=05%7C02%7CPETAR.MILOS%40Hilton.com%7C52f9d493005e4e554cf008dd92327abf%7C660292d2cfd54a3db7a7e8f7ee458a0a%7C0%7C0%7C638827467778723369%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=lVNXxyGTs20BHBuaZ5tyAKg%2F4AG5eJkxGx%2Bg3gEhisM%3D&reserved=0) ή μέσω της κορυφαίας εφαρμογής [Hilton Honors](https://www.hilton.com/en/p/hilton-honors-mobile-app). Τα μέλη του [Hilton Honors](http://hiltonhonors3.hilton.com/) που κάνουν κράτηση απευθείας μέσω των προτιμώμενων καναλιών της Hilton έχουν πρόσβαση σε άμεσα οφέλη. Μάθετε περισσότερα για το Hilton Garden Inn στο [stories.hilton.com/hgi](http://stories.hilton.com/hgi) και ακολουθήστε το brand στο [Facebook](https://www.facebook.com/HiltonGardenInn/) και το [Instagram](https://www.instagram.com/hiltongardeninn/).

**Σχετικά με την LUX&EASY**

Η [LUX&EASY](https://luxandeasy.com/) είναι μία από τις κορυφαίες εταιρείες στον τομέα του design & development, με εξειδίκευση στην κατασκευή, πώληση και διαχείριση οικιστικών και ξενοδοχειακών ακινήτων υψηλών προδιαγραφών. Όλα τα κτίρια της LUX&EASY είναι ενεργειακής απόδοσης Α+, ενσωματώνοντας προηγμένες “πράσινες” τεχνολογίες και σύγχρονα πρότυπα βιωσιμότητας.

H LUX&EASY με 74 έργα υπό κατασκευή και σε στάδιο αδειοδότησης, διαθέτει αποδεδειγμένο ιστορικό επιτυχίας και σταθερής ανάπτυξης. Αυτό που τη διαφοροποιεί είναι η ισχυρή της ταυτότητα γύρω από τη βιωσιμότητα, η έμπειρη και εξειδικευμένη διοικητική ομάδα, καθώς και η in-house ομάδα αρχιτεκτόνων, μηχανικών και interior designers, που εγγυάται αρτιότητα σε κάθε στάδιο του έργου.

Η [LUX&EASY](https://luxandeasy.com/) αποτελεί franchisee συνεργάτη της Hilton στην Ελλάδα, εγκαινιάζοντας το πρώτο Hilton Garden Inn Athens Syggrou Avenue, στην Αθήνα, Λεωφόρο Συγγρού 234. Η συνεργασία αυτή αποτελεί ορόσημο, εισάγοντας ένα νέο πρότυπο φιλοξενίας στην Ελλάδα μέσα από την ανάπτυξη branded ξενοδοχειακών έργων υψηλών προδιαγραφών. Η αξιοπιστία και η διαφάνεια στη λειτουργία της εταιρείας επιβεβαιώνονται από την πιστοποίησή της από διεθνείς φορείς όπως η PwC, TUV, ICAP Grif με Grating Rate AA, Grant Thornton. διασφαλίζοντας στους επενδυτές και πελάτες της την υψηλότερη ποιότητα και επαγγελματισμό.

[**www.luxandeasy.com**](http://www.luxandeasy.com) **|** Αλ. Πάντου 33, 17671 Καλλιθέα **|** +30 2160 030 300

[info@luxandeasyresidences.com](mailto:info@luxandeasyresidences.com)

[**https://www.linkedin.com/company/luxandeasy/**](https://www.linkedin.com/company/luxandeasy/)

<https://www.instagram.com/luxandeasy/>

<https://www.facebook.com/luxandeasy>